Recommended byColombia
కోట్ల రూపాయలు వదిలేశాడు..
నా తమ్ముడు పవన్ నాతో మాట్లాడి 6 నెలలైంది. వాడు ప్రజలకోసం వెలిపోయాడు. కొన్ని కోట్ల రూపాయలు వదిలేసి ప్రజల్లోకి వెళ్లాడు. ఎందుకురా అన్నీ వదిలేసి వెళ్తున్నావ్ ఆలోచించు అంటే మా మాట వినలేదు. వాడికి కావాల్సింది ప్రజలు. డబ్బు, పబ్లిసిటీ కాదు. వాడు కావాలనుకుంటే అన్నీ వాడి కాళ్ల దగ్గరకు వస్తుంది. వాడు నెంబర్ వన్ స్టార్. అలాంటి నిబద్దత ఉన్న వాడిని దూషిస్తారా? వాడ్ని తిడతాడా? వాడి వ్యక్తిగత జీవితంలోకి వస్తారా? ఈలోకంలో తప్పు చేయని వాడు ఉన్నాడా? ప్రతి మనిషి ఏదో ఒక సందర్భంలో తప్పు చేస్తాడు.
నా తమ్ముడు ఎప్పుడూ ఒక మాట చెప్తాడు. నన్ను విమర్శించినా మీరు పట్టించుకోకండి. నేను భరిస్తా.. ఆ ఓపిక నాకు ఉంది. నా అభిమానులుగా మీరూ భరించండి అని చెప్తాడు. ఇప్పుడు కూడా అదే చెప్పాడు భరించమని. ట్రోల్ చేస్తున్నారు అంటే వాడెమన్నా చెప్తున్నాడా చేయమని.. ప్రతి ఒక్కరి దగ్గర ఫోన్ ఉంది. వాళ్లను కంట్రోల్ చేయడమా మా పని. తప్పుచేసిన వ్యక్తిని పక్కన పెట్టి.. మద్దతు ఇస్తా అన్నా వ్యక్తి గురించి ఇంత దారుణంగా మాట్లాడతారా?
నా తల్లిని అంటావా..
మా తల్లి అన్నందుకు మేం రియాక్ట్ కావాల్సిన అవసరం లేదు. ప్రజలే రియాక్ట్ అవుతారు. ఆ మాటని మీలో ఎవర్ని అన్నా మీరు భరించగలరా. కాని ఆ స్త్రీ (శ్రీరెడ్డి) అన్న మాటను మేం భరించాం. మేం ఎందుకు భరించాం అంటే మాకు తట్టుకునే శక్తి ఉంది. మేం బలవంతులం కాబట్టే భరించాం. ఆడ కూతురు కాబట్టి ఏం అనకుండా సైలెంట్‌గా వెలిపోతున్నాం... ‘నేను మా అమ్మను అడిగా.. అమ్మా.. ఇలా అన్నారు నిన్నూఅంటే.. మా అమ్మ పెద్దగా నవ్వేసి పోని లేరా.. వాళ్లేదో ఇబ్బందుల్లో ఉండి అన్నారేమో అంది. కాదమ్మా.. ఆ మాట నిన్ను అనడంతో చాలామంది అభిమానులు, ఆడపిల్లలు మా అమ్మను గురించి ఇలా అంటారా అంటూ నీ గురించి అన్నారమ్మా.. వాళ్ల మాటలకు నా మనసు చలించిపోయిందమ్మా.. అంత ప్రేమ చూపిస్తున్నారమ్మా అంటే.. పోనీలే నాన్నా వాళ్లెవర్నీ ఆ అమ్మాయిని తిట్టొద్దని చెప్పు. తనూ ఓ ఆడకూతురే కదా అని అన్నదంటూ తన తల్లిని గూర్చి భావోద్వేగంతో మీడియాలో మాట్లాడారు నాగబాబు.
మీడియాకు చురకలు..
ఈ సందర్భంగా మీడియాకు చురకలు అంటించారు నాగబాబు. మాకు నిబద్దత ఉంది. కంట్రోలింగ్ ఉంది. ఇలాంటి విషయాల్లో మీడియా కొంచెం టీఆర్పీ రేటింగ్ కోసం ఇలాంటివి చేయొద్దు. మీకు టీఆర్పీ రేంటింగ్ కావాలంటే జబర్దస్త్ ప్రోగ్రామ్ లాంటివి చాలా ఉన్నాయి అన్నారు. తప్పును తప్పగా ఒప్పును ఒప్పుగా చూపించండి. మీరు కూడా పాడైపోతే సొసైటీని బాగుచేయలేం. న్యాయబద్దంగా రిపోర్ట్ చేయండి. పొలిటికల్‌గా మోటివేట్ కాకండి. జనాలు అంత అమాయకంగా లేరు. ఒకసారి యూట్యూబ్ పెట్టి చూడండి. మీ గురించి ఎలా స్పందిస్తున్నారో ఏ ఛానల్ ఎలా పనిచేస్తుందో ప్రజలే చెబుతున్నారు. దయచేసి ఇకనైనా ప్రోపర్‌గా రిపోర్ట్ చేయాలంటూ మీడియా విజ్ఞ‌ప్తి చేశారు నాగబాబు.
నా కూతురు కూడా ఇదే ఇండస్ట్రీలో ఉంది..
అయితే ఇండస్ట్రీని తక్కువ చేసి మాట్లాడొద్దు. లక్షల మంది జీవితాలు ఆధారపడి ఉన్నాయి. ఎక్కడో కూర్చొని ఇండస్ట్రీపై చర్చలా? మీకు ఏ హక్కు ఉందని.. ఇండస్ట్రీపై బురద జల్లుతున్నారు. నిజంగా ఇంత దారుణమైన పరిస్థితులు ఇండస్ట్రీలో ఉంటే నా కూతుర్ని ఇండస్ట్రీకి ఎందుకు తీసుకువస్తా. దయచేసి ఈ వివాదానికి ఇక్కడితో ఫుల్ స్టాప్ పెట్టండి. ఈ విషయాన్ని చెప్పడానికి చిరంజీవి, బాలయ్య, నాగార్జున, ఎన్టీఆర్ లాంటి వాళ్లు రావాల్సిన అవసరం లేదు. పరిశ్రమకు ఇబ్బంది వస్తే వాళ్లంతట వాళ్లే వస్తారని న్యాయం చేస్తారన్నారు నాగబాబు.